Viborger Samler, 1843-10-03
Nyeste Postefterretninger. Storbritannien og Jrland. Den bjergfulde Provinds Connemara var hidtil forbleven temmelig fremmed for Repealbevægelsen; her optraadte Dan. O'Connell for første Gang den 17de Septbr. i den 148 engl. Mile fra Dublin liggende Stad Cliden. Uagtet den stærkt nedstyrtende Regn var Forsamlingen talrigt besøgt, og O'Connell holdt ufortrødent, indhyllet i sin Reisekappe, og med en udspændt Parapluie over Hovedet, en af sine sædvanlige Repealtaler. Af denne Tale udhæves følgende Steder: "Fole J ikke Lidelserne af en slet Regjering ligesaa levende som andre Egne i Jrland, (Jo, i en endnu høiere Grad!) De skjønne og sikkre Havne i Connemara ere istand til at rumme alle Handelsflaader i Verden. Og hvor er denne Handelsforbindelse, Eders Bjergstrømme kunne drive Fabriker, der kunde forsyne hele Verden. Og hvor ere disse Fabriker, J have ingen Handel, ingen Fabriker, Og hvorfor – fordi Jrland regjeres af Sachsere og ikke af Jrlændere, Ville J træde over paa min Side, forat Jrland kan gjengives Jrerne, (Lydelige, langt hentonende Bifaldsraab.) Eders stærke Raab bebudde, at J ikke ere Trælle, at J ville afryste Tyranniet, og leve frie og ubundne paa Eders Bjerge... Skulde det komme til Kamp, da vilde J - det veed jeg - fegte i de forreste Geledder; men den Kamp, Jrland har at udfegte, er en fredelig Kamp; en fiendtlig Kamp behøves ikke. Jeg vil holde Eder fjernt fra enhver Fare, og føre Eder ind paa Lovens og fornuftmæssig Stræbens forfatningsmæssige Vei. . . . Kun en Udvei, kun en Ressource har Regjeringen tilbage: den mener, at J ville blive kjede af at see op til Friheden. Det ville J ogsaa dog først da, naar J have Eders eget Parlement paa College-Green; men ikke et Øieblik tidligere." - O'Connell omtalte ogsaa den Udholdenhed, hvormed Jrland hængte ved den catholske Lære. "Fjorten Aarhundreder ere henvundne siden den hellige Patrick satte sin Fod i Jrland, og i mindre end tre Aar vidste han at udrydde Hedenskabet og indføre Catholicismen. Den Religion, han lærte, er endnu Eders Tro! Fjorten Aarhundreder ere henvundne, og denne Tro udbredes endnu mere og mere. Tappre, sædelige, kydske, religiense, troe irske Folk, See, din Time nærmer sig. Jeg er ingen falsk Prophet, ingen Bedrager. Jeg har paa min Side den hellige Clerus's Bistand; Landets salvede Præster staae her ved min Side. Eders ærværdige Erkebiskop, hvis Navn allerede er en stærk Borg, Johan af Tram, staaer ved min Side og helliger ved sine Velsignelser mine Bestræbelser. Vi ere forenede i vor Stræden efter at fuldføre et Gud værdigt Værk her paa Jorden: at bespise de Hungrige, klæde de Nogne og aabne Fængslerne, Andre Lande kunne vel nu have Forspring fremfor Jrland; men Jrland vil dog overgaae dem alle Efter John Bull har Regjeringen isinde at sende en Commission til Jrland for at undersøge Forpagternes Forhold til Grundbesidderne, og tillige prøve paa at tilveiebringe en Udjævning imellem disse tvende Partier, saaledes at en Jntervention fra den lovgivende Magts Side kunde vorde overflødig. To Parlementsmedlemmer - Cobden og Bright - gjennemreise nu den nordlige Deel af England for iblandt Almuens Classe at vedligeholde Agitationen imod Kornlovene. J Lancaster have de afholdt en talrig Forsamling, hvor Batemann, een af de største Grundbesiddere i Egnen, havde Forsædet. En Resolution, der overhovedet udtalte sig til Fordeel for den frie Handel, bleve eenstemmigen antaget.